આ માટે શુભ ભાવના ઉત્પન્ન નથી કરવી પડતી. ઉદાહરણ તરીકે હું એક સ્થળે બેસીને એવું વિચારું કે જે-તે વ્યક્તિ સાથે સારું થાય – આ શુભ ભાવના નથી. શુભ ભાવના એ છે કે તમે શાંત રહો, તમે કોઇનાં પ્રત્યે નકારાત્મક ન વિચારો, આટલું જ પર્યાપ્ત છે. ગમે તેવી પરિસ્થિતિ આવી અને ગઇ, પરંતુ તેનો તમારા ઉપર પ્રભાવ ન પડે તે જ સ્થિરતા છે. હવામાન બદલાયું અને બદલાતું જ રહેશે પરંતુ તેની અસર મને ન થઇ તે સ્થિરતા છે. આ પ્રમાણે આપણો વ્યવહાર, આપણી પ્રસન્નતા માટે બીજાને બદલે સ્વયં ઉપર જ નિર્ભર ન રહી શકીએ?આમ, આપણે વિચારોની સ્થિરતા માટે અથવા તો પ્રસન્ન અને આનંદમય જીવન જીવવા માટે પરોપજીવી ન બનીએ એ જ સમયની માગ છે.